Vrou van Tafelberg-staproete geredArgieffoto ŉ 22-jarige vrou is Saterdagmiddag van die Skeleton-ravyn op Tafelberg gered. Shawn Herbst, woordvoerder van Netcare 911, het gesê paramedici is omstreeks 17:00 ontbied nadat berigte ontvang is oor ŉ stapper wat in die moeilikheid beland het. “Die vrou het op Skeleton-ravyn gegly en geval,” het Herbst verduidelik. Sy het ook ŉ kopbesering en verkluiming opgedoen. “Die spanne is na die toneel gestuur, maar kon nie die pasiënt veilig te voet bereik nie. Natuurbewaarders van Tafelberg- nasionale park, Wildernis-soek-en-redding, en die metro-reddingsdiens is ook na die toneel ontbied.” Die vrou is na ŉ hospitaal geneem vir verdere behandeling.